Asia C-154/17
SIA ”E LATS”
vastaan
Valsts ieņēmumu dienests
(Ennakkoratkaisupyyntö – Augstākā tiesa)
Ennakkoratkaisupyyntö – Verotus – Arvonlisävero – Direktiivi 2006/112/EY – 311 artiklan 1 kohdan 1 alakohta – Käytettyjä tavaroita koskeva erityisjärjestelmä – Käytettyjen tavaroiden käsite – Jalometallia tai -kiviä sisältävät elinkeinonharjoittajan jälleenmyymät tavarat – Kyseisten tavaroiden muokkaaminen myynnin jälkeen – Jalometallin tai -kivien irrottaminen – Jalometallin tai -kivien käsite
Tiivistelmä – Unionin tuomioistuimen tuomio (kymmenes jaosto) 11.7.2018
Verolainsäädännön yhdenmukaistaminen – Yhteinen arvonlisäverojärjestelmä – Erityisjärjestelmät – Käytettyihin tavaroihin sovellettava erityisjärjestelmä – Käytettyjen tavaroiden käsite – Jalometallia tai -kiviä sisältävät käytetyt tavarat, joilla ei enää ole niiden alkuperäistä käyttöominaisuutta ja ne ovat ainoastaan säilyttäneet niiden sisältämien jalometallien ja -kivien luontaiset käyttöominaisuudet – Soveltamisalan ulkopuolelle jääminen
(Neuvoston direktiivin 2006/112 311 artiklan 1 kohdan 1 alakohta)
Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 311 artiklan 1 kohdan 1 alakohtaa on tulkittava siten, ettei käytettyjen tavaroiden käsite kata sellaisia käytettyjä tavaroita, jotka sisältävät jalometallia tai -kiviä, mikäli näillä tavaroilla ei enää ole niiden alkuperäistä käyttöominaisuutta ja ne ovat ainoastaan säilyttäneet niiden sisältämien jalometallien ja -kivien luontaiset käyttöominaisuudet, mikä kansallisen tuomioistuimen on tutkittava ottamalla huomioon kaikki merkitykselliset objektiiviset olosuhteet kussakin yksittäistapauksessa.
(ks. 39 kohta ja tuomiolauselma)